**ΔΕΛΤΙΟ ΤΥΠΟΥ**

**Προκήρυξη Δέσμης Δράσεων «Ψηφιακός Μετασχηματισμός ΜμΕ»**

Προκηρύχθηκε η  [Δέσμη Δράσεων «**Ψηφιακός Μετασχηματισμός ΜμΕ**»](http://21-27.antagonistikotita.gr/desmi-draseon-psifiakos-metaschimatismos-mme-2/), προϋπολογισμού 300.000.000€, η οποία στοχεύει στην αντιμετώπιση της υστέρησης των ελληνικών επιχειρήσεων στην υιοθέτηση και ενσωμάτωση των σύγχρονων ψηφιακών τεχνολογιών στην παραγωγική τους δραστηριότητα.

Η Δέσμη χωρίζεται σε τρεις Δράσεις:

[**Δράση 1 – Βασικός Ψηφιακός Μετασχηματισμός ΜμΕ**](http://21-27.antagonistikotita.gr/vasikos-metaschimatismos/)**:** αφορά επιχειρήσεις, οι οποίες δεν έχουν ακόμα ενσωματώσει σημαντικές τεχνολογίες πληροφορικής και τηλεπικοινωνιών (ΤΠΕ) στην λειτουργία τους και στοχεύουν στην κάλυψη βασικών ελλείψεων σε εφαρμογές και εξοπλισμό.

* Ποσοστό ενίσχυσης: από 50% έως 60%
* Αφορά επιχειρηματικά σχέδια προϋπολογισμού από 18.000€ έως 30.000€.

[**Δράση 2 – Προηγμένος Ψηφιακός Μετασχηματισμός ΜμΕ**](http://21-27.antagonistikotita.gr/proigmenos-metaschimatismos/): αφορά επιχειρήσεις οι οποίες στοχεύουν στη διεύρυνση της ψηφιακής και τεχνολογικής τους ωριμότητας με ολοκληρωμένες επενδύσεις σε νέες ΤΠΕ που θα αναβαθμίσουν την ανταγωνιστικότητά τους.

* Ποσοστό ενίσχυσης: από 10% έως 50%
* Αφορά επιχειρηματικά σχέδια προϋπολογισμού από 50.0000€ έως 650.0000€.

[**Δράση 3 – Ψηφιακός Μετασχηματισμός Αιχμής ΜμΕ**](http://21-27.antagonistikotita.gr/metaschimatismos-aichmis/)**:** αφορά επιχειρήσεις που έχουν ενσωματώσει ήδη ΤΠΕ σε πολλές λειτουργίες τους και πλέον επιδιώκουν να υλοποιήσουν ολοκληρωμένες επενδύσεις σε τεχνολογίες αιχμής ή σε λύσεις 4ης βιομηχανικής επανάστασης.

* Ποσοστό ενίσχυσης: από 25% έως 60%
* Αφορά επιχειρηματικά σχέδια προϋπολογισμού από 200.001€ έως 1.200.000€.

Η Δέσμη Δράσεων «**Ψηφιακός Μετασχηματισμός ΜμΕ**» συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) της Ευρωπαϊκής Ένωσης και από εθνικούς πόρους.

Οι αιτήσεις  χρηματοδότησης υποβάλλονται ηλεκτρονικά αποκλειστικά μέσω του [**Ολοκληρωμένου Πληροφοριακού Συστήματος Διαχείρισης Κρατικών Ενισχύσεων (OΠΣΚΕ)**](https://app.opske.gr/)**.**

Ημερομηνία έναρξης υποβολών: **23/02/2023 και ώρα 12:00**

**Οι Δράσεις θα παραμείνουν ανοικτές μέχρι εξαντλήσεως του Προϋπολογισμού.**

**Οι αιτήσεις χρηματοδότησης θα αξιολογηθούν με σειρά προτεραιότητας, σύμφωνα με την ημερομηνία και ώρα οριστικής ηλεκτρονικής υποβολής στο OΠΣΚΕ.**

**Δείτε τις προκηρύξεις των Δράσεων** [**Εδώ**](https://www.diaxeiristiki.gr/index.php/antagonistikotita-2021-2027)